ჰაიდი ტალიავინი

ჰაიდი ტალიავინი (დ. 1950 ბაზელი, შვეიცარია) — შვეიცარიელი დიპლომატი, რომელიც ცნობილია საერთაშორისო დახმარებისა და მშვიდობისმყოფელ მისიებში შეტანილი წვლილისათვის. იგი ხელმძღვანელობდა 2008 წლის საქართველო-რუსეთის საომარი კონფლიქტის ფაქტების შემსწავლელ საერთაშორისო დამოუკიდებელ კომისიას, რომელიც 2008 წლის 21 ნოემბერს შეიქმნა ევროკავშირის მიერ.

 ბიოგრაფია
ჰაიდი ტალიავინი დაიბადა 1950 წელს იტალიელი არქიტექტორისა და ლიუცერელი მხატვრის ოჯახში.

1982 წელს დაიწყო მუშაობა საგარეო საქმეთა ფედერალურ დეპარტამენტში, 1984 წლიდან — დეპარტამენტის პოლიტიკურ სამმართველში. 1995 წელს იყო ჩეჩნეთში ეუთოს რეაგირების პირველი ჯგუფის წევრი. 1996 წელს მუშაობდა მოსკოვში შვეიცარიის საელჩოში. 1998 წლიდან 1999 წლამდე იკავებდა საქართველოში გაეროს სადამკვირებლო მისიის თავჯდომარის მოადგილის თანამდებობას.

1999 წელს შვეიცარიაში დაბრუნებისთანავე დაინიშნა საგარეო საქმეთა ფედერალურ დეპარტამენტში პოლიტიკურ სამმართველოში ჰუმანიტარული უსაფრთხოების პოლიტიკური განყოფილების ხელმძღვანელად. 2000-2001 წლებში მუშაობდა ეუთოს მოქმედი თავჯდომარის წარმომადგენლად კავკასიაში. 2001-2002 წლებში იყო შვეიცარიის ელჩი ბოსნია-ჰერცეგოვინაში. 2002 წელს ხელმძღვანელობდა გაეროს მისიას საქართველოში. 2006 წელს დაბრუნდა ბერნში, სადაც დაიკავა საგარეო საქმეთა ფედერალური დეპარტამენტის პოლიტიკური სამმართველოს თავჯდომარის მოადგილის თანამდებობა.

2008 წლის 21 ნოემბერს დაინიშნა ცხინვალის რეგიონში 2008 წლის აგვისტოს სამხედრო კონფლიქტის მიზეზების დამდგენი კომისიის ხელმძღვანელად. აღნიშნული საქმისათვის გამოყოფილი იყო 1,6 მილიონი ევრო. კომისიას დასკვნა უნდა წარედგინა 2009 წლის 31 ივლისს, მაგრამ მისი გადატან მოხდა 30 სექტემბრისათვის. საქართველოში მომხდარ კონფლიქტთან დაკავშირებული ფაქტების დამდგენი დამოუკიდებელი საერთაშორისო მისიის ანგარიშში წარმოდგენილი იყო ომის გამომწვევი  მიზეზები.

2009-2010 წლებში ეუთოს სადამკვირვებლო მისიას უკრაინის 2010 წლის საპრეზიდენტო არჩევნებში.

2014-2015 წლებში წარმოადგენდა ეუთოს მისიის საკონტაქტო ჯგუფს უკრაინაში. 

თანამდებობიდან გადადგა 2015 წლის 7 ივნისს.

სქოლიო

კატეგორია:დაბადებული 1950
კატეგორია:ცოცხალი ადამიანები